Վաղարշակ Մեյրոյան

Վաղարշակ Մեյրոյան (փետրվարի 1, 1964(1964-02-01), Երևան, Հայկական ԽՍՀ, ԽՍՀՄ), արմատներով Ջավախքցի, տնտեսագետ։


== Կենսագրություն ==
Վաղարշակ Մեյրոյանը ծնվել է Երևանում բանվորի ընտանիքում 1964 թվականի փետրվարի 1-ին՝ Փարիզ և Վանանուշ Մեյրոյանների ընտանիքում, ովքեր բնակություն հաստատելու նպատակով  Ջավախքի Սուլդա գյուղից տեղափոխվել էին Երևան։ Հայրը՝ վարորդ էր, իսկ մայրը՝ տնային տնտեսուհի։ Մանկուց սիրել է քանդակագործությունը, նկարչությունն ու երաժշտությունը։ 1981 թվականին ավարտել է դպրոց և արդեն 1982 թվականին ընդունվել է Երևանի ժողովրդական տնտեսության ինստիտուտի Ֆինանսների և հաշվապահության ֆակուլտետ, տնտեսագետ-հաշվապահ մասնագիտությամբ։ Այնուհետև 1983-1985 թվականներին ծառայել է Սովետական բանակում և ստացել սերժանտի կոչում։ Բանակից զորացրվելուց հետո շարունակել է ուսումը և 1988 թվականին ավարտել է Երևանի ժողովրդական տնտեսության ինստիտուտը՝ ստանալով տնտեսագետ-հաշվապահի որակավորում։ Զուգահեռ նաև սովորել է Հասարակական մասնագիտական ֆակուլտետում որպես տնտեսագետ-թարգմանիչ (1985-1988 թվականներին)։ 2009-2013 թվականներին սովորել է «Եվրոպական կրթական տարածաշրջանային ակադեմիա»-ում առաջադրվել է որպես տնտեսագիտության թեկնածու, թեման՝ «Բարձրագույն կրթության Ֆինանսական կառավարման հիմնախնդիրները ՀՀ ում» :
Ունի հարուստ աշխատանքային կենսագրություն, տիրապետում է չորս լեզուների՝ հայերեն, ռուսերեն, ֆրանսերեն, անգլերեն։ Հանդիսանում է «Հայաստանում ֆրանսիական համալսարան» հիմնադրամի վարչաֆինանսական տնօրեն։
«Ջավախքին աջակցություն» հիմնադրամի հոգաբարձուների խորհրդի անդամ է ։


== Աշխատանքային գործունեություն ==
«Հայաստանում ֆրանսիական համալսարան» հիմնադրամի վարչաֆինանսական տնօրեն 2000 թվականից-մինչ այժմ
«Հայաստանում ֆրանսիական համալսարան» հիմնադրամի Գլխավոր հաշվապահ 2000 -2003թվականներ
«ԴՎ»ԻՖՎԵՍՏ հայ-հնդկական Հ/Ձ ՍՊԸ հիմնադիր 2008թվականից-մինչ այժմ
«Տեքստուորլդ» ՍՊԸ-ի հիմնադիր 2000-2008թվականներ
ՀՀ Ազգային ժողով, գլխավոր աուդիտոր 2002-2007թվականներ
ՀՀ Ազգային ժողովի Վերահսկիչ պալատ աուդիտոր 1998-2000 թվականներ
«ՍԴ» ՍՊԸ-ի տնօրեն 1997-2000 թվականներ
«Ինժգլոբալ» ՓԲԸ-ի ֆինանսական տնօրեն 1997-1998 թվականներ
«Երևանի ԲՏԱՊ» ՓԲԸ-ի գլխավոր հաշվապահ 1994-2000 թվականներ
«ԲԱՏՁ» N 11- գլխավոր հաշվապահ 1988-1994 թվականներ
«Երշինավտոտրանս» ԱՏՁ-ի գլխավոր հաշվապահ 1988 թվականներ
Ծառայություն Սովետական բանակում- Սերժանտ 1983-1985թվականեր
«Երևանշին» N 3 տրեստ, N 15 ԾՄՎ- բանվոր 1981-1982 թվականեր


== Պարգևատրումներ ==
«Ակադեմիական արմավենի» ( Palmes academiques ) դասի ասպետի շքանշան - Ֆրանսիայի հանրապետության վարչապետի հրամանով՝ ֆրանսիայի մշակույթին և կրթությանը մատուցած ծառայությունների համար 25 օգոստոս 2010 թվական
«ՀՀ բանակի 20-րդ տարեդարձի հուշամեդալ» - ՀՀ Պաշտպանության նախարարի հրամանով՝ ՀՀ բանակին մատուցած ծառայությունների համար, 2011 թվական
Մեդալ ՀՀ Կրթության և գիտության ոլորտում ներդրած մեծագույն ավանդի համար, 20 դեկտեմբեր 2016 թվական


== Մասնակցություն կոնֆերանսների և վերապատրաստումների ==
Թիմերի կազմավորում և ուսումնասիրության մեթոդոլոգիա տարածաշրջանային համաժողով` կազմակերպված Ֆրանկոֆոնիայի համալսարանական գործակալության (AUF) Ֆրանկոֆոնիայի կառավարման ինստիտուտի (IFAG) կողմից - Հունվար 2014 թվականին
Համալսարանների ինքնաֆինանսավորում վերապատրաստում` կազմակերպված Ֆրանկոֆոնիայի համալսարանական գործակալության (AUF) Կենտրոնական և Արևմտյան Եվրոպայի գրասենյակի ( BECO) կողմից - Հունիս 2014 թվական


== Հրատարակված հոդվածներ ==
Կազմակերպության գործարար ակտիվության վերլուծության էությունը, դերն ու նշանակությունը տնտեսվարման նոր պայմաններում, Հայաստանի հաշվապահների և աուդիտորների ասոցիացիա «Հաշվապահական հաշվառում և աուդիտ» ամսագիր, N-1, 2010 ,Երևան, 2010,
Բարձրագույն կրթության ծախսերի վերլուծությունը եվրոպական միությունում, Երևանի «Անանիա Շիրակացի» միջազգային հարաբերությունների համալսարան ՀՀ սոցիալտնտեսական կայուն զարգացման հիմնախնդիրները (գիտական հոդվածների ժողովածու-3 (7)) ,Երևան, 2010։
Հայաստանի բարձրագույն կրթության ֆինանսական կառավարման մեխանիզմների և ցուցանիշների վերլուծություն, ՀՀ Ֆինանսների նախարարության «Էկոնոմիկա հանդես»  ՓԲԸ Հայաստան. «Ֆինանսներ և էկոնոմիկա» հանդես. N-12 (138) դեկտեմբեր, 2011 ,Երևան, 2011։
ՀՀ բուհական կրթական ծառայությունները անդրազգային կրթության համատեքստում, Երևանի պետական համալսարանի տնտեսագիտության ֆակուլտետ «Տարեգիրք» 2012 ,Երևան,2013։
ՀՀ բուհական համակարգի ինքնաֆինանսավորման խնդիրները ոլորտի միջազգայնացման համատեքստում, Երևանի պետական համալսարանի տնտեսագիտության ֆակուլտետ «Տարեգիրք» 2012 ,Երևամ, 2013։


== Ընտանիք ==
Ամուսնացած է, ունի երկու դուստր։

Կին՝ Մելորա Մեյրոյան
Դուստրեր՝ Մարիամ Մեյրոյան, Մերի Մեյրոյան


== Ծանոթագրություններ ==